XXII edició del Open NiE Gandia
02 maig 2018

## XXII edició del Open NiE Gandia02 maig 2018Última actualització: 14 juliol 2025

![](../gestion/img/Open-Natacio.jpg)  
  

Aquest matí han comparegut en roda de premsa **Lydia Morantt, regidora d'Esports** i **Eduardo Planas, director tècnic del Club Natació i Esports de Gandia**, per tal d’anunciar la pròxima celebració del campionat de natació en piscina de 25 metres, la XXII edició del Open NiE de Gandia. Prova inclosa en el circuit nacional i que va a comptar amb nadadors/es de diferents clubs del territori espanyol. _“La prova té la característica de realitzar-se sota un cronometratge electrònic, la qual cosa fa que molts nadadors i clubs vulguen participar per a registrar les seues millors marques. A més, en aquest campionat es disputen totes les modalitats del circuit nacional.”_, ha assegurat Morant.

El campionat es celebrarà el cap de setmana del 5 i 6 de maig en la piscina coberta del poliesportiu municipal de Gandia. La prova es disputarà en tres sessions, dissabte al matí, dissabte a la vesprada i l'última el diumenge al matí.

Enguany és l'edició 22 d’una competició que any rere any es consolida com un gran esdeveniment esportiu a nivell estatal en piscina de 25 metres. És una prova que atrau a esportistes de tot l'àmbit nacional i que tant els nadadors com les seues famílies i components dels clubs passen el cap de setmana a Gandia allotjant-se en els seus hotels i gaudint dels seus restaurants.

Per la seua banda, Planas ha volgut donar les gràcies a la regidoria d'Esports per la seua col·laboració i ha passat a enumerar els 14 clubs que van a participar:

**Club                                                          HOMES                         DONES**

UE HORTA                                                 18                            6

CNE GANDIA                                             47                             49

CN DELFÍN                                                8                               23

CN LEGANÉS                                             40                             29

CN MARLINS MORATALAZ                            1                                0

CN TOLEDO                                               9                               13

CN XÚQUER                                              0                                1

CN LLÍRIA                                                 4                                4

CN GODELLA                                             4                                       14

CN LA VALL MÓN D’AIGUA                           1                                0

CN NEPTUNO L’ALCUDIA                             14                           26

CN TRENCAONES ALZIRA                            22                            21

CD GREDOS SAN DIEGO                              21                            34

CLUB NATACIÓ OLIVA                                 28                            15